**Michal Doležal** (født 11. mars 1978 i Jablonec nad Nisou) er en tsjekkisk tidligere skihopper og senere trener som konkurrerte internasjonalt i årene 1990-2007. Han representerte Dukla Liberec.

I junior-VM i Gallio i 1996 ble Doležal nummer 33 i det individuelle rennet og var på det tsjekkiske laget som tok 4.-plass i lagkonkurransen. Samme år ble han nummer 35 i VM i skiflyging i Bad Mitterndorf, og han fikk samme plassering i skiflygings-VM i Oberstdorf i 1998. OL 1998 var hans beste internasjonale mesterskap. I storbakken i Hakuba ble han nummer 8, i normalbakken 11, og det ble 7.-plass på det tsjekkiske laget i lagkonkurransen. VM i 1999 ga 31.-plass i normalbakken i Ramsau, 34.-plass i storbakken i Bischofshofen og igjen 7.-plass i lagkonkurransen.

I VM i skiflyging i Vikersund i 2000 ble han nummer 32. VM i Lahtis 2001 ga 31.-plass i storbakken, 37.-plass i normalbakken, 6.-plass i lagkonkurransen i stor bakke og 7.-plass i lagkonkurransen i normalbakke. I OL i 2002 ble han nummer 50 og sist i normalbakken i Park City. Han klarte ikke å kvalifisere seg til rennet i normalbakke, men han var på det tsjekkiske laget som ble nummer 12 og nest sist i lagkonkurransen. I VM i 2003 ble han nummer 39 i normalbakken.

Doležals beste sammenlagtplassering i verdenscupen var 27.-plass i 1999/2000. Denne sesongen fikk han også sin beste sammenlagtplassering i den tysk-østerrikske hoppuka, med 12.-plass. Hans beste plassering i enkeltrenn i verdenscupen var 7.-plass i Zakopane 18. desember 1999.

Sammenlagtplasseringer i verdenscupen (poeng til de 30 beste i hvert renn):

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| År | 1995/96 | 1996/97 | 1997/98 | 1998/99 | 1999/00 | 2000/01 | 2001/02 | 2002/03 | 2003/04 | 2004/05 | 2005/06 | 2006/07 |
| Plassering | 75 | 53 | 44 | 49 | 27 | 81 | 57 | - | - | - | - | - |

Sammenlagtplasseringer i Hoppuka:

|  |  |  |  |  |  |  |
| --- | --- | --- | --- | --- | --- | --- |
| År | 1996/97 | 1997/98 | 1998/99 | 1999/00 | 2000/01 | 2001/02 |
| Plassering | 51 | 29 | 55 | 12 | 60 | 51 |

Sammen med Richard Schallert var Michal Doležal sesongen 2015/16 hovedtrener for det tsjekkiske hopplandslaget. Før det var han trener for landets B-landslag. Siden 2019 har han vært hovedtrener for det polske hopplandslaget.

Referanser
----------

1. 1 2  Sports Reference: Michal Doležal Arkivert 1. februar 2010 hos Wayback Machine. (olympiaresultater, besøkt 14. mars 2016)
2. ↑  Skoky.net: Velké změny ve složení české reprezentace Arkivert 31. januar 2016 hos Wayback Machine. (5. mai 2015, besøkt 14. mars 2016)
3. ↑  Skoky.net: Češi s kombinézami od Michala Doležala Arkivert 15. februar 2014 hos Wayback Machine. (10. november 2012, besøkt 14. mars 2016)

Hovedkilde
----------

* Adam Kwieciński: Hoppresultater Michal Dolezal Arkivert 26. juni 2020 hos Wayback Machine. (besøkt 14. mars 2016)

Eksterne lenker
---------------

* (en) Michal Doležal – Olympedia Rediger på Wikidata

* (cz) Michal Doležal – Tsjekkias olympiske komité Rediger på Wikidata

* (en) Michal Doležal – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |